केनेथ वाल्ट्ज
केनेथ नील वाल्ट्ज (अंग्रेज़ी- Kenneth Neal Waltz, 8 जून, 1924- 12 मई, 2013) एक अमेरिकी राजनीतिक वैज्ञानिक थे, जो कैलिफोर्निया विश्वविद्यालय, बर्कली और कोलंबिया विश्वविद्यालय दोनों में संकाय के सदस्य थे और अंतर्राष्ट्रीय संबंधों के क्षेत्र के सबसे प्रमुख विद्वानों में से एक थे। वे द्वितीय विश्व युद्ध और कोरियाई युद्ध दोनों में सैनिक रहे थे। वाल्ट्ज नीओरियलिज़्म (नवयथार्थवाद) अथवा संरचनात्मक यथार्थवाद (अंतरराष्ट्रीय संबंधों का एक सिद्धांत) के मूल संस्थापकों में से एक थे। बाद में वे रक्षात्मक नवयथार्थवाद के साथ जुड़ गए। अंतरराष्ट्रीय संबंधों के क्षेत्र में वाल्ट्ज के सिद्धांतों पर बड़े पैमाने पर बहस हुई है। 1981 में, वाल्ट्ज ने एक मोनोग्राफ प्रकाशित किया जिसमें कहा गया था कि कुछ मामलों में परमाणु हथियारों के प्रसार से अंतर्राष्ट्रीय शांति की संभावना बढ़ सकती है।